Superligada qolish uchun kurashayotgan jamoalar navbatdagi o‘yinlarni o‘tkazishdi. OKMK o‘z maydonida «Neftchi»ni qabul qildi va kutilmaganda 0:1 hisobida yutqazdi. Yagona gol 72-daqiqada Igor Taran tomonidan urildi. Bu «Neftchi» klubining joriy mavsumda safar o‘yinlaridagi ilk g‘alabasi bo‘ldi. Bu natijadan so‘ng, OKMK 16 ochko bilan 3-o‘rinda, «Neftchi» esa 10 ochko bilan so‘nggi o‘rinda bormoqda. Superliga, 23-tur  15 sentabr  OKMK - «Neftchi» - 0:1  Gol: Igor Taran (72)